Elcoteq

**Elcoteq SE** (OMXH: ELQAV) oli suomalainen kuluttajaelektroniikan tuotteiden ja komponenttien sopimusvalmistaja. Yritys meni konkurssiin vuonna 2011.

Konsernin liikevaihto oli korkeimmillaan yli 4,3 miljardia euroa (2006), ja se työllisti enimmillään yli 19&nbsp;000 henkilöä (2007). Elcoteqin osake oli listattu Helsingin pörssissä.

## Tietoa Elcoteqista

Elcoteq valmisti kuluttajaelektroniikkaa, kuten matkapuhelimia ja niiden lisälaitteita, digisovittimia ja taulutelevisioita, sekä verkkojärjestelmiä ja -moduuleja ja muita teollisia tuotteita.   
 
Ylimääräisessä yhtiökokouksessa vuonna 2005 päätettiin, että yritysmuoto muunnettaisiin osakeyhtiöstä eurooppayhtiöksi (SE, *Societas Europaea*). Yhtiön toiminimi oli lokakuusta 2005 alkaen Elcoteq SE.

Elcoteq siirsi kotipaikkansa tammikuussa 2008 Lohjalta Luxemburgiin.

Heinäkuussa 2011 yhtiö haki Luxemburgin lain mukaista yrityssaneerausta kerrottuaan olevansa kykenemätön lyhentämään syndikaattilainaansa.

## Liiketoiminta-alueet
Elcoteq raportoi kaksi strategista liiketoimintayksikköä segmentteinään:

**Consumer Electronics**
Consumer Electronics sisälsi matkapuhelimet ja langattomat puhelimet sekä niiden osat ja lisälaitteet, digisovittimet, taulutelevisiot, LED-valaistusratkaisut sekä muut kuluttajatuotteet.

**System Solutions**
System Solutions tarjosi palveluita tietoliikenneinfrastruktuuri- ja infrastruktuurituotemarkkinoiden asiakkaille.

**Palveluverkosto**
Elcoteqin palveluverkosto kattoi 14 maata Euroopassa, Aasiassa ja Amerikassa. Verkostoon kuului suuria sarjoja valmistavia volyymitehtaita, pienempien sarjojen valmistamiseen erikoistuneita yksiköitä sekä suunnittelu- ja tuotannollistamiskeskuksia.

Yhtiön volyymitehtaat sijaitsivat seuraavissa edullisten kustannustason maissa: Unkarissa, Virossa, Kiinassa, Meksikossa, Intiassa ja Brasiliassa.

Elcoteq rakensi pääosan tehtaistaan itse.

## Historia

;1984
* Elektroniikan valmistuspalvelut eriytyivät omaksi toimialakseen Lohjan elektroluminenssinäyttöjen kehitysprojektista (nyk. Planar Systems)

**1990** 
* Elcoteq Oy Ab yhtiöitettiin

**1991** 
* Antti Piippo, Henry Sjöman ja Jorma Vanhanen ostivat Elcoteqin MBO-järjestelyillä

**1992** 
* Pilottituotanto alkoi Tallinnassa

**1993**
* AS Elcoteq Tallinn perustettiin 
* Printeq-Piirilevyt Oy (piirilevyvalmistus) perustettiin

**1994** 
* Helsingin lähellä oleva Oy Jorvas Partners Ab ostettiin 
* ABB:n teollisuuselektroniikan kokoonpanotehdas ostettiin Helsingistä

**1995** 
* Gunnarlan tehdas aloitti tuotannon 
* Uusi Printeqin tehdas aloitti tuotannon
 
**1996**
* Jorvaksen tehtaan tuotanto siirrettiin Elcoteqin muille tehtaille 
* Tallinnan tehtaan kapasiteetti kolminkertaistui 
* Repair Center aloitti toimintansa Tallinnassa

**1997**
* Ensimmäinen GSM-puhelinten box build -projekti alkoi Ericssonin kanssa 
* Elcoteq Deutschland GmbH perustettiin 
* Tallinnan tehdasta laajennettiin 
* Pilottituotanto alkoi Pietarissa 
* Elcoteq listautui Helsingin Pörssissä
 
**1998** 
* Printeqin toiminnot myytiin 
* Elcoteqiin perustettiin Teknologiapalvelut-yksikkö 
* Elcoteq osti ABB Transmitin elektroniikkatuotannon Vaasasta 
* Elcoteq osti Koneen hissielektroniikkatuotannon Hyvinkäältä  
* Japaniin perustettiin ostotoimisto 
* Uusi tehdas Pécsiin, Unkariin 
* Uuden tehtaan rakentaminen alkoi Monterreyssä, Meksikossa 
* Elcoteq aloitti tuote- ja teknologiakehitysyhteistyön Elektrobitin kanssa
 
**1999** 
* Meksikon tehtaan tuotanto käynnistyi 
* Kiinasta ostettiin valmistuspalvelutehdas 
* Elcoteq Danmark perustettiin

**2000** 
* Saksasta Stephan Elektronik -yhtiön osto, toimintoja myös Puolassa ja Sveitsissä 
* Unkarista Pécsistä ostettiin Nokian monitoritehdas 
* Elcoteq Beijing Electronics perustettiin Kiinassa 
* Toisen tehtaan rakentaminen Tallinnaan, Viroon aloitettiin 
* Elcoteq päätti rakentaa uuden tehtaan Wroclawiin, Puolaan
* Yhtiön korkein pörssinoteeraus lokakuussa yli 40 euroa
 
**2001**
* Elcoteq jakoi toimintansa kolmeen liiketoiminta-alueeseen, jotka ovat Päätelaitteet, Tietoliikennejärjestelmät ja Teollisuuselektroniikka 
* Ostettiin ABB:n elektroniikkayksikkö Badenista, Sveitsistä 
* Päätettiin yhdistää Helsingin ja Lohjan tehtaiden toiminnot 
* Elcoteq osti Adtranz Schweitzin mekaniikkasuunnitteluyksikön 
* Elcoteq päätti rakentaa uuden tehtaan Pekingiin
 
**2002**
* Elcoteq ja Aspocomp perustivat Imbera Electronics Oy -nimisen teknologian kehitysyhtiön 
* Elcoteq osti kolme neljäsosaa Benefonin T&K-keskuksen kapasiteetista, joka siirtyi Elcoteqin kokonaan omistamaan tytäryhtiöön, Elcoteq Design Center Oy:hyn 
* Täsmennetty strategia julkaistiin elokuussa 
* Elcoteq osti IBM:ltä 70 %:n osuuden kiinalaisista GKI-yhtiöistä

**2003** 
* Elcoteq osti amerikkalaisen NPI-yhtiön NPRC:n 
* Elcoteq osti Marconilta elektroniikan valmistuksen Offenburgissa 
* Elcoteqille 20 prosenttia kalifornialaisesta ISIS-yhtiöstä 
* Elcoteq ja Cellon yhteistyöhön 
* Elcoteq ostaa Tellabsin Espoon yksikön tuotannon

**2004** 
* Elcoteq myi teollisuuselektroniikan liiketoiminta-alueensa 
* Pietariin päätettiin rakentaa uusi tehdas 
* Toimintaa päätettiin laajentaa Intiaan ja Brasiliaan 
* Sveitsin Zugiin avattiin kansainvälisten asioiden toimisto 
* Elcoteqin hallitus esittää yhtiökokoukselle Elcoteqin muuntamista eurooppayhtiöksi 
* Elcoteq aloitti tuotannon Brasilian Manauksessa 
* Thomsonin tuotantotoiminta Meksikon Juarezissa siirtyi Elcoteqille
 
**2005** 
* Elcoteq avasi tehtaan Bangaloressa, Intiassa 
* Euroopan maantieteellisen alueen toimisto perustettiin Budapestiin, Unkariin 
* Elcoteq juhli Gunnarlan tehtaansa 10-vuotisjuhlia Lohjalla 
* Elcoteq muuntui eurooppayhtiöksi (Societas Europaea) 
* Elcoteq avasi tehtaan Pietarissa, Venäjällä

**2006**
* Elcoteq osti Andrew'n tehtaan toiminnan Romanian Aradista 
* Hallitus päätti esittää 22.3.2007 kokoontuvalle varsinaiselle yhtiökokoukselle kotipaikan siirtämistä Luxemburgiin 
* Elcoteq aloittaa toimenpideohjelman kilpailukykynsä tehostamiseksi ja kannattavuuden parantamiseksi

**2007**
* Elcoteq jatkoi asiakaskunnan tasapainottamista 
* Vuosi jäi selkeästi taloudellisista tavoitteista 
* Yhtiö haluaa laajentaa palvelutarjontaansa edelleen ja olla johtava integroitu tietoliikenne-elektroniikan valmistuspalveluyritys 
* Yhtiökokous hyväksyi kotipaikan siirron Luxemburgiin 
* Toimenpideohjelmia jatkettiin, osana niitä toiminta Lohjan ja Meksikon Juãrezin tehtailla lopetettiin ja lisäksi ilmoitettiin suunnitelmista myydä Saksan ja Pietarin toiminnot

**2008**
* Elcoteqin kotipaikaksi muuttui Luxemburg 1. tammikuuta 2008 lähtien 
* Elcoteq otti käyttöön uuden organisaatiomallin 
* Uusiksi liiketoiminta-alueiksi nimettiin Personal Communications, Home Communications ja Communications Networks

**2011**
* Texasin Lewisvillessä (USA) toimiva BroadTech Inc hankittiin 2.3.2011
* Yhtiön viimeisin pörssinoteeraus oli 0,23 euroa osakkeelta
* Elcoteq hakeutui yrityssaneeraukseen Luxemburgissa 29. heinäkuuta 2011
* Konkurssi 6. lokakuuta 2011

## Lähteet

## Aiheesta muualla
* Elcoteq SE 
*Elcoteq-Blog